ಹುಡುಗರಂತೆ ವರ್ಕೌಟ್ ಮಾಡಿ ಬೈಸಿಪ್ಸ್ ಪ್ರದರ್ಶಿಸಿದ ಚೈತ್ರಾ ವಾಸುದೇವನ್

ಸೋಶಿಯಲ್ ಮೀಡಿಯಾ ಇನ್ಫ್ಲುಯೆನ್ಸರ್  ಚೈತ್ರಾ ವಾಸುದೇವನ್ (Chaitra Vasudevan) ಹೊಸ ಅವತಾರದಲ್ಲಿ ಕಾಣಿಸ್ಕೊಂಡು ಆಶ್ಚರ್ಯ ಹುಟ್ಟಿಸಿದ್ದಾರೆ. ಸಾಮಾನ್ಯವಾಗಿ ಹುಡುಗರು ಸತತ ವರ್ಕೌಟ್ ಮಾಡುವ ಮೂಲಕ ಪಡೆಯುವ ಸ್ಟ್ರಾಂಗ್ ಮಸಲ್ಸ್ ಹಾಗೂ ಬೈಸಿಪ್ಸ್ (Biceps) ಅನ್ನು ಮಹಿಳೆಯಾಗಿ ಚೈತ್ರಾ ವಾಸುದೇವನ್ ಸಾಧಿಸಿದ್ದಾರೆ.

ಸತತ ವರ್ಕೌಟ್‌ನ ಫಲವನ್ನ ಫೋಟೋ ಮೂಲಕ ತೋರಿಸಲು‌ ಇನ್‌ಸ್ಟಾಗ್ರಾಮ್‌  ಪೋಸ್ಟ್ ಮಾಡಿದ್ದಾರೆ ಚೈತ್ರಾ ವಾಸುದೇವನ್. ಮಿಲಿಯನ್ ಫಾಲೋವರ್ಸ್ ಹೊಂದಿರುವ ಸೋಶಿಯಲ್ ಮೀಡಿಯಾ ಇನ್ಫ್ಲುಯೆನ್ಸರ್ (Social Media Influencer) ಚೈತ್ರಾ ಜಾಲತಾಣದಲ್ಲಿ ಅವರದ್ದೇ ಆದ ಫ್ಯಾನ್ ಫಾಲೋವರ್ಸ್ ಹೊಂದಿರುವ ಸೆಲೆಬ್ರಿಟಿ. ಕನ್ನಡದ ಬಿಗ್‌ಬಾಸ್ (Bigg Boss) ಸ್ಪರ್ಧಿಯೂ ಆಗಿದ್ದ ಚೈತ್ರಾ ನಿರೂಪಕಿಯಾಗಿ-ಇವೆಂಟ್  ಪ್ಲ್ಯಾನರ್  ಆಗಿಯೂ ಕೆಲಸ ಮಾಡುತ್ತಿದ್ದಾರೆ. ಇದನ್ನೂ ಓದಿ: 600 ಕೋಟಿ ಕಲೆಕ್ಷನ್ ಮಾಡಿದ ‘ಸ್ತ್ರೀ 2’ ಸಿನಿಮಾ- ಶ್ರದ್ಧಾ ಕಪೂರ್ ಚಿತ್ರಕ್ಕೆ ಹೆಚ್ಚಿದ ಬೇಡಿಕೆ

ಜಿಮ್‌ನಲ್ಲಿ ವರ್ಕೌಟ್ ಮಾಡುವ ಫೋಟೋ ಪೋಸ್ಟ್ ಮಾಡಿರುವ ಚೈತ್ರಾ ಹೆಣ್ಮಕ್ಕಳು ಅಪರೂಪದಲ್ಲಿ ಅಪರೂಪಕ್ಕೆ ಸ್ವೀಕರಿಸುವ ಟಾಸ್ಕ್ ಸ್ವೀಕರಿಸಿ ಯಶಸ್ವಿಯಾಗಿದ್ದಾರೆ. ಸಾಮಾನ್ಯವಾಗಿ ನಯಾ ನಾಜೂಕಿನ ಔಟ್‌ಲುಕ್ ಬಯಸುವ ಹೆಣ್ಮಕ್ಕಳು ಫಿಟ್ ಇರೋದಕ್ಕೆ ಜಿಮ್‌ಗೆ ಹೋಗಿ ವರ್ಕೌಟ್ ಮಾಡಿದರೂ ಬೈಸಿಪ್ಸ್ ಬರಿಸಿಕೊಳ್ಳುವ ರಿಸ್ಕ್ ತೆಗೆದುಕೊಳ್ಳುವುದಿಲ್ಲ. ಹೀಗಾಗಿ ಚೈತ್ರಾ ವಾಸುದೇವನ್ ಪ್ರತ್ಯೇಕ ಸಾಲಿನಲ್ಲಿ ನಿಲ್ತಾರೆ. ಇದನ್ನೂ ಓದಿ: ‘ಲಾಪತಾ ಲೇಡಿಸ್’ ಬೆನ್ನಲ್ಲೇ ಆಸ್ಕರ್‌ಗೆ ಪ್ರವೇಶ ಪಡೆದ ‘ಸ್ವಾತಂತ್ರ‍್ಯ ವೀರ್ ಸಾವರ್ಕರ್’ ಚಿತ್ರ